text: Konflikt mellem Falck og BIOS fortsætter
  15 december 2015 kl. 15.37
  
  
  
  Tirsdag havde Falck besøg af Konkurrence- og Forbrugerstyrelsen. Det sker efter BIOS har klaget over Falck.
  
  Konkurrence- og Forbrugerstyrelsen samlede materiale, der kan have betydning for sagen, hos Falck.
  BIOS overtog en stor del af ambulancekørslen fra Falck i Region Syddanmark i efteråret.
  BIOS har bl.a. klaget over, at Falck angiveligt har hindret BIOS i at ansætte reddere – hvilket Falck nægter.
  ”Falck opfatter besøget som en rutinemæssig begivenhed som led i dialogen med styrelsen om sagen. Indtil Konkurrence- og Forbrugerstyrelsen har afsluttet sin undersøgelse, har Falck ikke yderligere kommentarer”, skriver Falck i en pressemeddelelse.
  